Dreymt um svona mark síðan ég byrjaði í fótbolta
Katrín Ómarsdóttir, miðjumaður KR, átti súrsætt kvöld í 4:2-tapi gegn Stjörnunni í 7. umferð Pepsi-deildar kvenna í knattspyrnu. Annars vegar var hún svekkt með tapið sem skilur KR áfram eftir í fallsæti en að sama skapi ánægð með ótrúlegt hjólhestaspyrnumark sem hún skoraði í byrjun síðari hálfleiks.
"Ég er svekkt með þessi þrjú mörk í fyrri hálfleik, við hefðum getað komið í veg fyrir þau. Það gekk svo betur í síðari hálfleik og við uppskárum tvö mörk, það hefur gengið illa að sækja í sumar."
KR byrjaði leikinn ágætlega en vindurinn virtist fara úr seglum leikmanna liðsins þegar gestirnir náðu fyrsta markinu.  "Það er erfitt þegar það hefur gengið illa og við höfum fengið mörg mörk á okkur, það sló okkur svolítið út af laginu. "
Markið sem hún skoraði var ekki af verri endanum: "Mig hefur dreymt um að skora svona mark síðan ég byrjaði í fótbolta, það hefði mátt vera sigurmark."
Hún telur þó KR-liðið fullfært um að halda sér uppi í deildinni eins og undanfarin ár.
"Er ekki búin að vera krísa bara síðustu ár? Okkur hefur tekist að halda okkur uppi undanfarið og ég helda að það verði engin breyting á því núna," sagði hún að endingu.
Katrín Ómarsdóttir, miðjumaður KR, átti súrsætt kvöld í 4:2-tapi gegn Stjörnunni í 7. umferð Pepsi-deildar kvenna í knattspyrnu.
Annars vegar var hún svekkt með tapið sem skilur KR áfram eftir í fallsæti en að sama skapi ánægð með ótrúlegt hjólhestaspyrnumark sem hún skoraði í byrjun síðari hálfleiks.
KR byrjaði leikinn ágætlega en vindurinn virtist fara úr seglum leikmanna liðsins þegar gestirnir náðu fyrsta markinu.
Hún telur þó KR-liðið fullfært um að halda sér uppi í deildinni eins og undanfarin ár.